Prienų „Ąžuolo“ progimnazija, savivaldybės biudžetinė įstaiga, Kęstučio g. 45, LT-59129, Prienai, Lt-59129, progimnazijos kodas – 190190269, skelbia atranką **socialinių pedagogų pareigoms** užimti.

**Pareigybės lygis** – A2;

**Darbo krūvis** – 1,75 etato (padalijama proporcingai dviems asmenims pagal nustatytas darbo apimtis), sudaromos **darbo sutartys** – neterminuotos.

**Reikalavimai**: Įgytas aukštasis išsilavinimas ir socialinio pedagogo kvalifikacija.

Gebėti taikyti dokumentų rengimo taisykles, savarankiškai planuoti ir organizuoti savo veiklą, spręsti iškilusias problemas ir konfliktus bei dirbti komandoje sprendžiant vaikų/mokinių problemas. Mokėti kaupti, sisteminti, apibendrinti informaciją ir rengti išvadas.

**Darbo funkcijos:** socialinis pedagogas padeda įgyvendinti vaiko/mokinio teisę į mokslą, užtikrina jo saugumą mokykloje bei sudaro prielaidas pozityviai vaiko/mokinio socializacijai ir pilietinei brandai; vertina socialinės pedagoginės pagalbos vaikui/mokiniui poreikius (kartu su kitais specialistais), konsultuoja vaikus/mokinius, jų tėvus (globėjus, rūpintojus), progimnazijos bendruomenę socialinių pedagoginių problemų sprendimo, socialinės pedagoginės pagalbos teikimo klausimais; dalyvauja sprendžiant krizinius atvejus progimnazijoje; teikia socialinę pagalbą įvairių socialinių problemų vaikams bei vaikams/mokiniams, turintiems specialiųjų ugdymosi poreikių; inicijuoja ir dalyvauja įgyvendinant progimnazijos bendruomenei aktualias socialinių problemų prevencijos priemones; dalyvauja progimnazijos vaiko gerovės komisijos darbe, atsako už duomenų apie vaiką konfidencialumą; šviečia progimnazijos bendruomenę socialinės pedagoginės pagalbos teikimo, progimnazijos nelankymo ir kitų neigiamų socialinių reiškinių prevencijos, pozityviosios socializacijos klausimais. Inicijuoja ir įgyvendina prevencines veiklas bei socialinio ugdymo projektus kartu su progimnazijos vaiko gerovės komisija ir savivaldos grupėmis ugdant vaikų/mokinių gyvenimo įgūdžius; bendradarbiauja su švietimo pagalbos įstaigomis, kitais su vaiku/mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais.

Pareiginio atlyginimo koeficiento dydis nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu. Darbo užmokestis mokamas priklausomai nuo išsilavinimo, darbo stažo, kvalifikacijos (pareiginės algos pastovios dalies koeficientas 5,38 – darbo užmokestis 946,00 Eur, pareiginės algos pastovios dalies koeficientas 6,83 – darbo užmokestis 1202,00 Eur).

Pretendentas privalo pateikti šiuos dokumentus: prašymą leisti dalyvauti atrankoje; asmens tapatybę patvirtinančio dokumento kopiją; išsilavinimą patvirtinančio dokumento kopiją; gyvenimo aprašymą.

Pretendentas nuo 2020 m. liepos 1 d. iki 2020 m. rugpjūčio 17 d. gali pateikti dokumentus asmeniškai, siųsti registruotu laišku arba elektroniniu paštu. Dokumentų originalai pateikiami atrankos dieną ir sutikrinti grąžinami pretendentui. Dokumentai priimami Prienų „Ąžuolo“ progimnazijos raštinėje, Kęstučio g. 45, Prienai, Lt-59129, darbo dienomis nuo 8.00 iki 14.00 val.

Pretendentų atrankos būdas – pokalbis. Tikslus laikas ir data bus praneštas individualiai. Į pokalbį bus kviečiami tik pretendentai, atitinkantys reikalavimus.

 Tel. pasiteiravimui:(8 319) 51118, el.p. mokykla@azuolas.prienai.lm.lt.